Rigward b’mod partikolari d-daqs u l-grad tal-interkonnessjoni, il-Kummissjoni użat il-lista ppubblikata mill-FMI li fiha l-ġurisdizzjonijiet li jservu bħala domiċilju għall-aktar istituzzjonijiet finanzjarji sistematikament importanti li għalihom il-Programm ta’ Valutazzjoni tas-Settur Finanzjarju (FSAP) tal-Fond Monetarju Internazzjonali huwa obbligatorju. Il-metodoloġija tal-FMI tgħaqqad id-daqs u l-interkonnettività tas-settur finanzjarju ta' kull pajjiż u għaldaqstant tqis id-dimensjoni tas-swieq finanzjarji. Skont il-FMI, dan il-grupp ta’ pajjiżi jkopri kważi 90 % tas-sistema finanzjarja globali u 80 % tal-attività ekonomika globali u jinkludi l-maġġoranza tal-pajjiżi tal-G20 u tal-membri tal-Bord għall-Istabilità Finanzjarja (Financial Stability Board, FSB). Istituzzjonijiet domiċiljati fi Stati Membri tal-UE mhumiex koperti mill-istudju. Barra minn hekk, żewġ kriterji addizzjonali huma rilevanti għall-għażla fil-ġurisdizzjonijiet rilevanti: sabiex ikunu jistgħu jkunu eliġibbli għall-valutazzjoni biex tingħata eżenzjoni fl-Artikolu 1(9), ġurisdizzjoni m’għandhiex tkun inkluża fil-lista ta’ ġurisdizzjonijiet li ma jikkooperawx mit-Task Force ta’ Azzjoni Finanzjarja (Financial Action Task Force — FATF) u l-ġurisdizzjonijiet għandhom ikunu firmatarji tal-Memorandum Multilaterali ta’ Fehim tal-IOSCO (MMoU).

Kriterji ewlenin

Fir-rigward tat-trasparenza tas-suq, Ħong Kong ma għandu l-ebda rekwiżiti ta’ trasparenza għal negozjar fi strumenti mhux ta' ekwità. F’termini ta’ trasparenza operazzjonali l-bank ċentrali nazzjonali jiżvela elementi ġenerali tal-karta tal-bilanċ, u l-bidliet f’riżervi barranin, aktar milli fuq informazzjoni tranżazzjonali. Madankollu, dan jipprovdi informazzjoni speċifika dettaljata dwar il-ħruġ ta’ Kontijiet u Noti tal-Fond ta’ Skambju.

L-RBA għandu volum għoli ta’ negozjar ma’ kontropartijiet tal-UE jew fi strumenti finanzjarji elenkati fl-UE.

Kriterji addizzjonali

Eżenzjoni minn rekwiżiti ta’ trasparenza mhijiex disponibbli għal banek ċentrali barranin.

L-HKMA jista’ jiddistingwi bejn tranżazzjonijiet għal skopijiet ta’ politika u tranżazzjonijiet għal skopijiet “purament” ta’ investiment, li għandhom rwol marġinali.

Fl-aħħar nett, l-HKMA għandu proċedura stabbilita li tinnotifika l-kontropartijiet tiegħu bl-eżistenza ta’ eżenzjoni meta jinnegozja ma’ kontropartijiet finanzjarji tal-UE.

Il-Bank ta’ Riżerva tal-Indja (RBI)

Kriterji ewlenin

Fir-rigward tat-trasparenza tas-suq, tranżazzjonijiet OTC fi strumenti mhux ta’ ekwità (ġeneralment magħmula fuq it-telefown) huma rrapportati fil-modulu tas-suq sekondarju tan-Negotiated Dealing System. Informazzjoni dwar il-prezzijiet ta’ titoli nnegozjati hija disponibbli fuq il-websajts tal-RBI u l-Clearing Corporation of India Ltd. (CCIL). F’termini ta’ trasparenza operazzjonali l-RBI jippubblika kalendarju ta’ bejgħ bl-irkant, u, għal Operazzjonijiet tas-Suq Miftuħ (OMOs) u l-likwidità tal-istrumenti, huwa jiddivulga dawn id-dettalji ta’ operazzjonijiet minn qabel, kif ukoll jaggrega r-riżultati tal-operazzjoni ex post. Barra minn hekk jiżvela informazzjoni statistika dwar OMOs fuq bażi ta’ kull ġimgħa, u dwar il-politika FX fil-bullettin ta’ kull xahar (informazzjoni tranżazzjonali dwar tranżazzjonijiet FX ma tiġix żvelata).

Il-volum ta’ negozjar ma’ kontropartijiet tal-UE jew fi strumenti finanzjarji elenkati fl-UE huwa baxx.





Kriterji addizzjonali

L-RBI ma jirrappurtax tranżazzjonijiet FX minn banek ċentrali barranin, u ġeneralment ma jkun hemm l-ebda obbligu ta’ rapportar ta’ tranżazzjonijiet ma’ banek ċentrali barranin. L-RBI jista’ jiddistingwi bejn tranżazzjonijiet għal skopijiet ta’ politika u tranżazzjonijiet għal skopijiet “purament” ta’ investiment, li għandhom rwol marġinali.